CELEX: 62009TN0358
Language: ro
Date: 2009-09-16 00:00:00
Title: Cauza T-358/09: Acțiune introdusă la 16 septembrie 2009 — Sociedad Agricola Requingua/OAPI — Consejo Regulador de la Denominación de Origen Toro (TORO DE PIEDRA)

7.11.2009   
            
            
               RO
            
            
               Jurnalul Oficial al Uniunii Europene
            
            
               C 267/79
            
         Acțiune introdusă la 16 septembrie 2009 — Sociedad Agricola Requingua/OAPI — Consejo Regulador de la Denominación de Origen Toro (TORO DE PIEDRA)
   (Cauza T-358/09)
   2009/C 267/141
   Limba în care a fost formulată acțiunea: engleza
   
      Părțile
   
   
      Reclamantă: Sociedad Agricola Requingua Ltda (Santiago, Chile) (reprezentant: E. Vorbuchner, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Consejo Regulador de la Denominación de Origen Toro (Toro, Spania)
   
      Concluziile reclamantei
   
   
               —
            
            
               Anularea Deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 18 iunie 2009 pronunțate în cauza R 1117/2008-2
            
         
               —
            
            
               obligarea pârâtului la plata tuturor cheltuielilor de judecată, de ex. cheltuielile efectuate în procedura de opoziție, în procedura care s-a aflat pe rolul camerei de recurs și cheltuielile efectuate în prezenta cauză și
            
         
               —
            
            
               cealaltă parte în procedura care s-a aflat pe rolul camerei de recurs să suporte propriile cheltuieli de judecată.
            
         
      Motivele și principalele argumente
   
   
      Solicitantul mărcii comunitare: reclamanta.
   
      Marca comunitară vizată: marca verbală „TORO DE PIEDRA” pentru produse din clasa 33.
   
      Titularul mărcii sau al semnului invocat în sprijinul opoziției: cealaltă parte în procedura care s-a aflat pe rolul camerei de recurs.
   
      Marca sau semnul invocat în sprijinul opoziției: marca figurativă comunitară înregistrată „D. ORIGEN TORO” pentru produse din clasa 33, marca figurativă spaniolă înregistrată „Denominación de Origen TORO” pentru produse din clasa 33.
   
      Decizia diviziei de opoziție: admite opoziția.
   
      Decizia camerei de recurs: respinge recursul.
   
      Motivele invocate: încălcarea articolului 8 alineatul (1) litera (b) din Regulamentul nr. 207/2009 al Consiliului, întrucât camera de recurs a statuat în mod greșit că există un risc de confuzie între mărcile în discuție; încălcarea articolului 75 alineatul (2) din Regulamentul nr. 207/2009 al Consiliului și a dreptului de a fi ascultat întrucât camera de recurs nu a administrat ultimele probe prezentate de reclamantă; încălcarea obligației de motivare conform articolului 75 alineatul (1) din Regulamentul nr. 207/2009 al Consiliului întrucât camera de recurs nu a indicat motivele pentru care nu a luat în considerare ultimele probe depuse de reclamantă.